CELEX: 62013TB0393
Language: et
Date: 2015-04-14 00:00:00
Title: Kohtuasi T-393/13: Üldkohtu 14. aprilli 2015. aasta määrus – SolarWorld ja Solsonica versus komisjon (Dumping — Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) import — Ajutine dumpinguvastane tollimaks)

22.6.2015   
            
            
               ET
            
            
               Euroopa Liidu Teataja
            
            
               C 205/32
            
         Üldkohtu 14. aprilli 2015. aasta määrus – SolarWorld ja Solsonica versus komisjon
   (Kohtuasi T-393/13) (1)
   
   ((Dumping - Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) import - Ajutine dumpinguvastane tollimaks))
   (2015/C 205/42)
   Kohtumenetluse keel: inglise
   
      Pooled
   
   
      Hagejad: SolarWorld AG (Bonn, Saksamaa) ja Solsonica SpA (Cittaducale, Itaalia) (esindajad: advokaat L. Ruessmann ja solicitor J. Beck)
   
      Kostja: Euroopa Komisjon (esindajad: J.-F. Brakeland ja T. Maxian Rusche)
   
      Ese
   
   Esiteks, nõue tühistada komisjoni 4. juuni 2013. aasta määrus (EL) nr 513/2013, millega kehtestatakse ajutine dumpinguvastane tollimaks Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) impordi suhtes ja muudetakse määrust (EL) nr 182/2013, millega kehtestatakse registreerimisnõue selliste Hiina Rahvavabariigist pärit või sealt saadetud toodete impordi suhtes (ELT L 152, lk 5), osas, millega ajutiste tollimaksude määr ajavahemikuks 6. juuni 2013 kuni 5. august 2013 kehtestati tasemel, mis ei kõrvalda dumpingut ega kahju; teiseks, kohustada liikmesriikide tolliasutusi kohaldama alates 6. juunist 2013 dumpinguvastaseid tollimakse täismääras, ja kolmandaks, kohustada komisjoni hüvitama hagejatele kahju, mis tekkis määrusega nr 513/2013 ette nähtud ajutiste dumpinguvastaste tollimaksude määra kohaldamise tõttu ajavahemikul 6. juuni 2013 kuni 5. august 2013.
   
      Resolutsioon
   
   
               1.
            
            
               SolarWorld AG ja Solsonica SpA nõuete teine punkt, milleks on kohustada liikmesriikide tolliasutusi kohaldama alates 6. juunist 2013 dumpinguvastaseid tollimakse määras, mis on ette nähtud komisjoni määruse (EL) nr 513/2013, millega kehtestatakse ajutine dumpinguvastane tollimaks Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) impordi suhtes ja muudetakse määrust (EL) nr 182/2013, millega kehtestatakse registreerimisnõue selliste Hiina Rahvavabariigist pärit või sealt saadetud toodete impordi suhtes, artikli 1 lõike 2 punktis ii), on ilmselgelt vastuvõetamatu.
            
         
               2.
            
            
               Otsuse tegemise vajadus määruse nr 513/2013 tühistamishagi ja kahju hüvitamise nõude osas on ära langenud.
            
         
               3.
            
            
               Jätta SolarWorld ja Solsonica kohtukulud nende endi kanda ja mõista neilt välja üks kolmandik Euroopa Komisjoni kohtukuludest. Jätta ülejäänud osa komisjoni kohtukuludest tema enda kanda.
            
         
      (1)  ELT C 274, 21.9.2013.